गंदगी पर ‘सफाई’ कबतक
मेयरऔर डिप्टी मेयर का पद खाली होने के बहाने नगर निगम छह माह तक सफाई से मुंह मोड़े रहा। लेकिन, मेयर अफजल इमाम के पद संभाल लेने और सशक्त स्थायी समिति की दो बैठकें होने के बावजूद हालात वही हैं। शहर की सफाई के लिए जो निर्णय लिए गए उनपर अमल नहीं हो सका है। दैनिक भास्कर की टीम ने सोमवार को गांधी मैदान से लेकर राजापुर पुल, बोरिंग रोड तक कर्इ कचरा प्वाइंटों का जायजा लिया। कहीं कोई बदलाव नहीं दिखा। 23 दिसंबर को हुई सशक्त स्थायी समिति की बैठक में निर्णय लिया गया था कि सुबह नौ बजे तक सफाई कर कचरा प्वाइंटों से कचरा हटा लिया जाएगा। साथ ही नौ बजे के बाद कचरा प्वाइंट पर कूड़ा फेंकने से लोगों को रोका जाएगा। इसके लिए कूड़ा प्वाइंटों पर सूचना चस्पा की जानी थी। यह भी निर्णय लिया गया था कि शहर के 10 बड़े कचरा प्वाइंटों पर निगम अपने कर्मियों को तैनात करेगा, ताकि लोग असमय कचरा नहीं फेंकें। लेकिन, पांच दिन बीतने के बाद भी पुरानी स्थिति ही है। तो किसी कचरा प्वाइंट पर सूचना चिपकाई गई है और ही 10 प्रमुख कचरा प्वाइंटों पर निगमकर्मी तैनात किए गए हैं।
सदाकत आश्रम के पास
बोरिंग कैनाल रोड
कचरा फेंकने पर जुर्माना लगाना भी बंद
बीतेमाह नगर निगम ने सड़क पर कचरा फेंकने वालों और सब्जी दुकान लगाने वालों को कचरा फैलाने पर जुर्माना लगाने की शुरुआत की थी। इस दौरान नगर आयुक्त के निर्देश पर बोरिंग और बोरिंग कैनाल रोड़ पर नवंबर में अभियान भी चलाया गया था। एक दिन में 10-10 हजार की वसूली भी हुर्इ थी। लेकिन दो-तीन के बाद अभियान बंद कर दिया गया।
रात में सफाई बंद, दिन में शुरू नहीं
सशक्तस्थायी समिति ने ठंड और कोहरे का हवाला देकर रात में सफाई अभियान पर रोक लगा दी है। प्रमुख सड़कों की रात में सफाई के लिए सभी अंचलों में सौ से अधिक सफाई मजदूरों को लगाया गया था। लेकिन, अभियान बंद होने के बाद निगम प्रशासन ने दिन में सफाई के लिए कोई विशेष अभियान नहीं शुरू किया गया है। बेली रोड, बोरिंग कैनाल रोड से लेकर गांधी मैदान और पटना जंक्शन इलाकों में सफाई बंद हो गई है।
^कंकड़बाग अंचल में कुछ जगह शुरू हुआ। धीरे- धीरे योजना जमीन पर उतरेगी। प्रयास हो रहा है। -शीर्षत कपिल अशोक, नगर आयुक्त
hin_Deva hin_Deva hin_Deva kas_Deva hin_Deva hin_Deva hin_Deva hin_Deva awa_Deva